ຈີນໄດ້ໃຊ້ກຳລັງເກີນຂອບເຂດ ໃນການປາບປາມຢູ່ທິເບດ
ກຸ່ມປົກປ້ອງສິດທິມະນຸດ ໄດ້ໃຊ້ການສຳພາດກັບພວກ ອົບພະຍົບຊາວທິເບດ 200 ກວ່າຄົນທີ່ເຫັນເຫດການ ຂຽນລາຍລະອຽດ ກ່ຽວກັບເຫດການວຸ້ນວາຍໃນທິເບດ.
ກຸ່ມປົກປ້ອງສິດທິມະນຸດທີ່ສຳຄັນກຸ່ມນຶ່ງກ່າວວ່າ ພວກທີ່ ເຫັນເຫດການໃຫ້ການ ຢືນຢັນວ່າ ຈີນໄດ້ໃຊ້ກຳລັງເກີນ ຂອບເຂດແລະໃຊ້ຄວາມໂຫດຮ້າຍທາລຸນໂດຍ ເຈດຕະ ນາ ໃນການປາບປາມການປະທ້ວງ ຢູ່ໃນທິເບດເມື່ອ 2 ປີກ່ອນ ໃນລາຍງານສະບັບນຶ່ງທີ່ນຳອອກເຜີຍແຜ່ທີ່ນະຄອນ ນິວຢອກ ໃນແລງວັນພຸດ ວານນີ້ ກຸ່ມປົກປ້ອງສິດທິມະ ກັບພວກອົບພະຍົບຊາວທິເບດ 200 ກວ່າຄົນ ແລະພວກນັກທ່ອງທ່ຽວ ທີ່ເຫັນເຫດ ການ ຂຽນລາຍລະອຽດກ່ຽວກັບເຫດການຄວາມວຸ້ນວາຍໃນເດືອນ ມີນາປີ 2008 ກຸ່ມປົກປ້ອງສິດທິມະນຸດກຸ່ມນີ້ເວົ້າວ່າ ເຈົ້າໜ້າທີ່ຈີນໄດ້ໃຊ້ກຳລັງເກີນຄວາມຈຳເປັນ ທັບມ້າງການປະທ້ວງ ແລ້ວກໍທຳການຈັບກຸມໂດຍພະລະການ ປະຕິບັດຕໍ່ ພວກທີ່ ຖືກຈັບດ້ວຍຄວາມໂຫດຮ້າຍທາລຸນ ແລະທໍລະມານຜູ້ຕ້ອງສົງໄສ ທີ່ຖືກ ເຈົ້າໜ້າທີ່ ຄວບຄຸມໂຕໄວ້ ກຸ່ມປົກປ້ອງສິດທິມະນຸດ HUMAN RIGHTS WATCH ກ່າວຕື່ມວ່າ ພວກ ເຫັນ ເຫດການໄດ້ເລົ່າເຖິງ 4 ໂອກາດດ້ວຍກັນ ທີ່ກຳລັງຮັກສາຄວາມສະຫງົບຂອງຈີນ ໄດ້ຍິງປືນເຂົ້າໃສ່ພວກປະທ້ວງ ແບບບໍ່ເລືອກໜ້າ ມີຢ່າງນ້ອຍ 20 ຄົນເສຍຊີວິດ ໃນເຫດວຸ້ນວາຍຄັ້ງນັ້ນ ຈີນ ຊຶ່ງໄດ້ຢືນຢັດມາເປັນເວລາດົນນານແລ້ວວ່າກຳລັງຂອງຕົນໄດ້ປະຕິບັດໜ້າທີ່ ຕາມມາດຕະຖານຂອງນາໆຊາດ ແລະກົດໝາຍພາຍໃນຂອງຈີນນັ້ນ ໄດ້ໃຫ້ ຄຳໝັ້ນ ສັນຍາວ່າ ຈະຈັດການກ່ຽວກັບທຸກຄະດີທີ່ເກີດຈາກການປະທ້ວງ ດ້ວຍ ວິທີການທີ່ ຍຸດຕິທໍາ ບໍ່ເຂົ້າຂ້າງອອກຂາ